د سوات د ګرمیانو میله یا سمر فيسټيول په عکسونو کې 
سوات کښې د امنيت راتلو وروستو د تير څلور کالو نه هر کال دا ميله په کالام کښې کيږى. د انتظامې چارواکو د وينا تر مخې تير کال دې ميله کښې د پنځه لکو نه زياتو سيلانيانو ګډون کړے وو. دا ميله هر کال پاکستان پوځ او د خيبر پښتونخوا حکومت په شريکه کوى
فياض ظفر د تيرو څلور کالو په رنګ څخ کال هم څلور ورځنۍ سوات سمر فيسټيول يا د سوات د ګرميانو ميله د سوات په ښائسته سيمو کالام، مهوډنډ او اوشو کښې سر ته اورسیده چې پکښې د نور کله په رنګ دا ځلې هم د هيواد د بيلا بيلو سيمو نه ګڼ شمير سيلانيانو ګډون اوکړو. د سوات په دې ميله کښې بيلا بيلې لوبې هم اوشوې پدغو کې د اسونو ګډاګانې، د اسونو، موټرسائيکلو او په اوبو کښې د کشتو زغل شامل وو. دې ميلې ته راغلى سيلانيانو که يو اړخ ته د ميلې د رنګونو او د ټنګ ټکور د پروګرامونو نه خوندونه اغستل نو بل اړخ ته قدرتى ښائسته سيمې، يخې هواګانې او په دنګو غرونو پرتو واورو نه هم په ښارونو کې ګرمیانو تنګ کړي سيلانيانو خوندونه واغستل. ګڼ شمير سيلګرو د خريدارۍ په سټالونو د خپلو خپلوانو او بال بچ د پاره د سوات د هنرمندانو د لاس ګل کړى څيزونه او د سوات وچې ميوې او ګبين هم اغستل. د کالام په بازار کښې شپه او ورځ د سيلانيانو د تګ راتګ له کبله د شپې او ورځې پته نه لګېده. سوات کښې د امنيت راتلو وروستو د تير څلور کالو نه هر کال دا ميله په کالام کښې کيږى. د انتظامې چارواکو د وينا تر مخې تير کال دې ميله کښې د پنځه لکو نه زياتو سيلانيانو ګډون کړے وو. دا ميله هر کال پاکستان پوځ او د خيبر پښتونخوا حکومت په شريکه کوى. راغلو سيلانيانو ډېوه ريډيو سره په خبرو اترو کښې ویلي هغوې سوات ته په راتګ ډېر خوشحاله دى. يو اړخ ته يخ موسم او ښائسته قدرتى نظارې او بل اړخ ته رنګا رنګ ميله وه. دوې وائى چې هغوې به اوس هر کال د سوات دې ميلې له راځى او د سوات دا يادونه به ټول عمر دوې ته ياد وي . دغه میله تاسو په عکسونو کې هم لاندی لیدې شۍ.